شەفەق نیوز/ ئاڵان حەمە سەعید وەزیر پەروەردە لە هەرێم کوردستان،
ئمڕوو یەکشەممە، راگەیان وەزارەتەگە تەقەلای دووارە وازکردن دەر مەکتەوەیل و پەیمانگایل
سەروە وەزارەت پەروەردە ئەرا دویای جەژن دەێد، باوجی لە خود وەختەگە هووشداری لە چارەنووسیگ
هەکاتی وڵات هیند دەێد ئەگەر پابەندی وە ریکارە تەندروسیەکان و کارە مقەیەتیەکان نەوی.
وەزیرەگە لە کۆنگرەیگ رۆژنامەوانی ئمڕوو لە سلێمانی وت: بەسانن
مەکتەوەیل بویەسە سیمایگ جهانی و تەنیا لە هەرێم نییە، چوینکە ڤایڕۆس کۆڕۆنا کاریگەری
لەبان گشت شوینەیل ژیان کرد و لەلیان پەروەردە و خوەنستنە، وتیش؛ شایەت چارەی ئی گرفتە
وەخت وماوەی دریژیگ وەپی بچوود ئەگەر ڤایرۆسەگە تا ساڵەیلیگ تر بمینێد، و کارەگە ئاسان
نییە.
حەمە سەعید دووپات کرد ک لە وەردەم کرنگیەیل وەزارت پەروەردە
خوەی مقەیەتیکردن گیان و سەڵامەتی دوو مەلیۆن خوەنەوار و مامووستا و فەرمانەبەرە لە
پەروەردە کار کەن، و نشان دا ک وەزارەتەگە لە بیخودی مەکتەوەیل نەوەساگە باوجی پشت
وە بنەمایل راپۆرتەیلیگ لە وەزارەت تەندروسی بەساگە.
وتیش؛ ئەگەر رەوشە تەندروسیەگە ری وەپیمان دا، خو دەرەیل
مەکتەوەیل و پەیمانگایل لە دویای جەژن رەمەزان واز کەیمن، و هووشداری لە چارەنووسیگ
هەکاتی وڵات هیند دا ئەگەر پابەندی نەوی خەمسەردی بوی.
وەزیر پەروەردە هەمیش وت: ئەگەر وەتەواوەتی دڵنیا لە ریکارە
مقەیەتیەکان نەویمن دەرەیل مەکتەوەیل واز نێکەیمن، و وەو جوورەگ وەرجەیە وتم؛ ملهڕی
وە گیان دوو مەلیۆن خوەنەوار و مامووستا و فەرمانەبەر نێەکیمن.
